**SZEGEDI PAPUCS – MESEÍRÓPÁLYÁZAT**

A Szegedi Papucsért Alapítvány és a Kövér Béla Bábszínház közös pályázati kiírása

**Írj egy mesét a szegedi papucsról!**

Felhívásunk az általános iskola felső tagozatosainak szól, és egy olyan mese megalkotására vonatkozik, amely a szegedi papucsot helyezi fókuszba. A téma tehát adott, na de hogy ez a mese kacagtató? Tanulságos? Hagyományokra építkező? Ezt mind a kis szerzőpalántára bízzuk.

**Korosztályi besorolás:**

4.–6. évfolyam               2-4 oldal terjedelemben

7.–8. évfolyam               3-6 oldal terjedelemben

**Beadási határidő:**

2022. szeptember 30., a Magyar Népmese Napja

A pályamunkákat elektronikusan ide várjuk: muveszetititkar@szegedibabszinhaz.hu

**Zsűri:**

Vészits Andrea – Móra Ferenc dédunokája, író, forgatókönyvíró, dramaturg

dr. Bárkányi Ildikó – Móra Ferenc Múzeum főmuzeológusa, néprajzkutató

Kiss Ágnes – Kövér Béla Bábszínház igazgatója, bábművész

Schneider Jankó – Kövér Béla Bábszínház művészeti vezetője, bábművész, rendező

Szögi Csaba – Szegedi Papucsért Alapítvány elnöke, táncpedagógus, egyetemi adjunktus

**Díjak:**

Móra könyvkiadó ajándékcsomagjai, Móra Ferenc múzeum belépői, Kövér Béla Bábszínház színházjegyei.

A korosztályonként legizgalmasabbnak ítélt meséket a 2023-as Szegedi Papucs Napja rendezvényhez kapcsolódva felolvassuk.

Célunk, hogy a legjobb meséből vagy mesékből bábszínházi előadás szülessen.

**Ragadj tollat! A szegedi papucsért!**

 